Durango
        
         (by i Mexico)
Store norske leksikon,Geografi,Verdens geografi,Nord- og Mellom-Amerika,Mexicos geografi
Durango er hovedstad og største by i den meksikanske delstaten Durango. Byen ligger 1900 meter over havet, på østskråningen av Sierra Madre Occidental, og har 654 876 innbyggere (INEGI, 2015).
Rett nord for byen ligger Cerro del Mercado, 'Jernfjellet', 2 045 meter over havet, som består av nesten ren jernmalm. Industrien omfatter støperier, tekstilfabrikker, korn- og sukkermøller. Siden kolonitiden har Durango vært kjent som et helse- og kursted med mineralske kilder og et sunt klima.Durango ble grunnlagt i 1563 av den baskiske conquistadoren Francisco de Ibarra, og var et viktig politisk og religiøst senter i Mexicos tidlige historie. Les mer i Store norske leksikon Mexicos geografi Mexicos historie